# Strade Bianche 2014

La Strade Bianche 2014 fou la vuitena edició de la Strade Bianche. La cursa formà part de l'UCI Europa Tour 2014 amb una categoria 1.1 i es va disputar el 8 de març de 2014 sobre un recorregut de 187 quilòmetres, entre San Gimignano i Siena, seguint carreteres, però també les anomenades strade bianche, pistes forestals.
El vencedor fou el polonès Michał Kwiatkowski (Omega Pharma-Quick Step), que arribà en solitari a la Piazza del Campo, després de deixar enrere en els darrers quilòmetres al seu company d'escapada, l'eslovac Peter Sagan (Cannondale). Ambdós s'havien escapat a manca de 21 km d'un grup en què hi havia els principals favorits, en què hi havia Fabian Cancellara (Trek Factory Racing), Cadel Evans (BMC Racing Team), Damiano Cunego (Lampre-Merida), Roman Kreuziger (Team Tinkoff-Saxo) o Alejandro Valverde (Movistar Team), entre d'altres. A manca d'uns 10 km Valverde atacà amb força, però sols li va servir per acabar en la tercera posició final.

## Recorregut

Per primera vegada la cursa surt de San Gimignano, per finalitzar a l'habitual Piazza del Campo, de Siena, després de recórrer 197 km, dels quals 45 són per pistes forestals o strade bianche, dotze menys que el 2013. Aquests 45 quilòmetres estan dividits en 10 sectors.
El recorregut és molt trenca-cames, amb nombroses pujades i baixades, tot i que sempre força curtes, i revolts marcats. Sols l'ascensió entre Buonconvento i Montalcino té una certa llargada, amb 4 km al 5%. A dos quilòmetres per l'arribada hi ha la darrera ascensió, a la porta de Fontebranda, amb desnivells del 9% al 10%, i un punt màxim a la via de Santa Caterina (16%) a 500 metres de l'arribada, a la Piazza del Campo.

### Sectors de strade bianche

| Sector Núm. | Nom | Quilòmetres | Llargada (km) |
| 1 | San Leonardo | del 32,6 al 34,9 | 2,2 |
| 2 | Vidritta | del 48,5 al 50,6 | 2,1 |
| 3 | Bagnaia | del km 55,6 al 61,6 | 5,9 |
| 4 | Radi | del 67,8 al 72,2 | 4,4 |
| 5 | Str. Com. di Murlo | del 78,3 al 84 | 5,5 |
| 6 | Lucignano d'Asso | del 120,5 al 129,7 | 9,5 |
| 7 | Monte Sante Marie | del 147 al 158,5 | 11,5 |
| 8 | Monteaperti | del 167 al 167,8 | 0,8 |
| 9 | Colle Pinzuto | del 177,7 al 181,4 | 2,4 |
| 10 | Le Tolfe | del 183,8 al 184,9 | 1,1 |

## Equips participants

Divuit foren els equips que hi prengueren part, amb vuit corredors cadascun, per un total de 144 ciclistes. D'aquests, onze eren equips amb llicència "UCI World Tour" i set "equips professionals continentals".
| Núm. | Codi | Equip |
| 1-8 | CAN | Cannondale |
| 11-18 | AND | GW Erco Shimano |
| 21-28 | AST | Astana Qazaqstan Team |
| 31-38 | BAR | Bardiani Valvole-CSF Inox |
| 41-48 | BMC | BMC Racing Team |
| 51-58 | COL | Colombia |
| 61-68 | IAM | IAM Cycling |
| 71-78 | LAM | Lampre-Merida |
| 81-88 | MOV | Movistar Team |
| Núm. | Codi | Equip |
| 91-98 | MTN | MTN-Qhubeka |
| 101-108 | OPQ | Omega Pharma-Quick Step |
| 111-118 | GIA | Giant-Shimano |
| 121-128 | KAT | Team Katusha |
| 131-138 | SKY | Team Sky |
| 141-148 | TCS | Team Tinkoff-Saxo |
| 151-158 | TFR | Trek Factory Racing |
| 161-168 | UHC | UnitedHealthcare Pro Cycling T. |
| 171-178 | YEL | Yellow Fluo |

## Classificació final

| Pos. | Ciclista | Equip | Temps |
| 1 | Michał Kwiatkowski (POL) | Omega Pharma-Quick Step | 5h 20' 33" |
| 2 | Peter Sagan (SVK) | Cannondale | + 19" |
| 3 | Alejandro Valverde (ESP) | Movistar Team | + 36" |
| 4 | Damiano Cunego (ITA) | Lampre-Merida | + 40" |
| 5 | Roman Kreuziger (CZE) | Team Tinkoff-Saxo | + 40" |
| 6 | Fabian Cancellara (SUI) | Trek Factory Racing | + 59" |
| 7 | Cadel Evans (AUS) | BMC Racing Team | + 1' 44" |
| 8 | Warren Barguil (FRA) | Giant-Shimano | + 2' 02" |
| 9 | Wout Poels (NED) | Omega Pharma-Quick Step | + 2' 11" |
| 10 | Simon Geschke (GER) | Giant-Shimano | + 2' 51" |

## Referències

* 1 2 Benson, Daniel «Kwiatkowski wins Strade Bianche». Cyclingnews.com. Future plc, 08-03-2014 [Consulta: 8 març 2014].
* ↑ Llamas, Fernando «Kwiatkowski mete la quinta». Marca, 08-03-2014 [Consulta: 8 març 2014].
* ↑ EFE «Kwiatkowski da la sorpresa al superar a Sagan y Valverde». El Mundo Deportivo. EFE, 08-03-2014 [Consulta: 8 març 2014].

## Enllaços externs

* (italià) Web oficial de la cursa